ጊዴዎን ጢሞቴዎስ፡ ከምቲ ኣቐዲመ ዝበልክዎ፡ እንድሕሪ ሓደ መዓስከር ... ንበል ኣብ ስኮትላንድ ወይ ከኣ ዌልስ እንተ ድኣ ተፈጺሙ እቲ ላዕለዋይ ኣዛዚ ወይ ከኣ መራሕ መንግስቲ ግብራዊ መልሲ ክህበሉ ይግደድ'ዩ። እቲ መራሒ መንግስቲ ብልጫ-ኖቤል እንተድኣ ተዋሂቡ ላዕለዋይ ኣዛዚ ምዃኑ ኣይተርፎን'ዩ። ንሃገሩ ንምክልኻል ቅዋማዊ ግዴታ ኣሎዎ። እቲ ፖለቲካውን ግዝኣታውን መትከላውነት ሃገር ክዕቅብ ኣሎዎ። ድሕነት ወተሃደራቱ ክሕሎ ከም ዘሎዎ ... ስቲቭን ሳክር፡ ሕቶይ፡ ኣኽባሪ ሕጊ፡ ኣብይ ኣሕመድ ድሕሪ ሓደ ዓመት ናይ ሰላም ብልጫ-ኖቤል ምስ ተቐበለ፡ ኢትዮጵያ ኣብ ኣብ ውግእ-ሓድሕድ ንክትኣቱ ኣብ ሓደጋ ኣሳጢሑዋ ይርከብ ኣሎ። ጊዴዎን ጢሞቴዎስ፡ ቀዳማይ ሚኒስተርና ድንጕይ እንተ ዝብል ነይሩ ህወሓት ኣብ ካልእ ምበጽሑ። በቲ ንሳቶም ዝወሰድዎ ስጕምቲ - ንናይ ሰሜን መዓስከርና ብምውራር፡ ከበድቲ መሳርያታት ብምዝራፍ - ድንጕይ ኢልና ኔርና እንተንኸውን፡ ኢትዮጵያ ኣብ ዉግእ-ሓድሕድ ምተሸመመት ነይራ። ቅልጡፍ ስጕምቲ ብምውሳድና ግን ንሃገርና ኣድሒንናያ ማለት እኮ'ዩ። ቀዳማይ ሚኒስተር ኣብዪ፡ ንግጭት ብሰላም ክፈትሕ ዝደሊ ሰብ፡ ኣብ ዉሽጢ ክልተ ዓመትን ፈረቓን ምስ ህወሓት ዘሎዎ ሽግር ክፈትሖ ዝከኣሎ ገይሩ'ዩ። ክልተ መዓልቲ ንመዓስከርና ቅድሚ ምውራሮም ቀዳማይ ሚኒስተር ምስ ኣቦ-መንበር ህወሓት፡ ይዘራረብ ነይሩ'ዩ። ቅድሚኡ'ውን ብወግዓውን ዘይወግኣውን መገድታት ህወሓት ኣብ ጠረጴዛ-ሰላም ንክመጹኡ ፈተነታት ይካየዱ ነይሮም'ዮም። ስቲቭን ሳክር፡ ዉግእ ሓድሕድ ንክመጽእ ዘሎ ተኽእሎታት ከመይ ይመስል?
